jkorsvik/nowiki_second_scrape_merged huggingface dataset:
Solfrid Heier

Solfrid «Winnie» Heier (født 20. september 1945) er en norsk skuespiller og sanger, kjent fra film og fjernsyn. 
Heier har spilt i filmer som Skjær i sjøen, Balladen om mestertyven Ole Høiland, Olsen-Banden, Krigerens hjerte og Ute av drift!. Hun scenedebuterte 17 år gammel i Oslo Nye Teaters musikal Dikter i ulvepels og har siden  også spilt på Riksteatret, Trøndelag teater, Chateau Neuf og Stadsteatern i Stockholm, samt hatt gjesteroller i TV-serier som Karl & Co, Hotel Cæsar og Mot i brøstet.  
Hun platedebuterte i midten av 60-årene med artistnavnet «Winnie». I 1967 kom hun på 3.-plass i den norske Melodi Grand Prix sammen med Toril Støa med låta «Skitur». Heier var også plateartist i Sverige.
I 2007 var hun eneste skuespiller i stykket Alkymisten, basert på boken av Paulo Coelho, på blant annet Christiania Theater.


== Filmografi ==
1965 – Skjær i sjøen – Lone
1968 – Sus og dus på by'n – Olga
1969 – Olsen-Banden – Ulla, Bennys forlovede
1969 – Brent jord – Herdis
1970 – Balladen om mestertyven Ole Høiland – Taterpiken
1974 – Under en steinhimmel – Martha
1992 – Krigerens hjerte – Mrs. Simmonaes
1994 – Ute av drift! – Jorunn Verde
2005 – Olsenbanden jr. på Cirkus – Fru Flamingo


== Diskografi (Sverige) ==
1965 – «Tänk om han säger nej»/«Usla karl» (Karusell KFF 625)


== Referanser ==


== Eksterne lenker ==
Egen hjemmeside med mer biografi og bilder
(en) Solfrid Heier på Internet Movie Database 
(no) Solfrid Heier hos Sceneweb 
(sv) Solfrid Heier i Svensk Filmdatabas 
(en) Solfrid Heier hos The Movie Database
Julestrømpe

Julestrømpe har lange tradisjoner i Skandinavia, spesielt fra tiden før det ble vanlig å få besøk av selveste julenissen. En lang strømpe eller sokk ble hengt opp på julaften, slik at nissen i løpet av julenatta kunne legge i godteri og andre småting, som barna fikk da de sto opp på juledagsmorgenen. Etter krigen ble det imidlertid mer vanlig å få julenissen på besøk om julaften.
I senere tid har tradisjonen med julestrømpe dukket opp igjen, men nå gjerne på andre dager enn juledagen. Julestrømper på juletrefester og slikt har vært vanlig, selv om strømpa som oftest har blitt byttet ut med poser.
I USA – der den store gaveutdelingen vanligvis finner sted først i skumringen første juledag, har barna som vane å henge opp julestrømpene julaften, gjerne ved peisen om en slik finnes, ellers i entreen eller nær juletreet. Det første de gjør juledags morgen er å sjekke strømpene, som da er fylt med små «ventegaver» (stocking stuffers) som godteri og små leker.
ENorge-planen

eNorge-planen - «eNorge 2009 – det digitale spranget» – er et policydokument for Regjeringen hvor det er fastsatt hvilke mål som er satt for Norge som et moderne informasjons- og kunnskapssystem. I eNorge-planen ble det nedlagt tre grunnleggende forutsetninger for å nå dette målet, nemlig tilgang, komptanse og tillit. Denne planen er utarbeidet av ti departementer, ved siden av 30 bedrifter og organisasjoner som har kommet med innspill.


== Kilder ==
«eNorge 2009 - det digitale spranget». 
«Elektronisk handel og forretningsdrift i olje- og gassindustrien». Olje- og energidepartementet. Besøkt 21. mai 2008. 


== Eksterne lenker ==
«Norge.no, din veiviser i det offentlige».
Vampyrblod (trilogi)

Vampyrblod (engelsk: Vampire Blood; i USA kalt Cirque du Freak Trilogy) er den første trilogien i Sagaen om Darren Shan av forfatteren Darren Shan. Den består av bøkene Skrekkens sirkus, Vampyrens assistent og Tunneler av blod.
Disse bøkene viser hvordan Darren må tilpasse seg sitt nye liv, og hva det medfølger. Den første boken er grunnen til hvordan han ble en halv-vampyr og hva han må gi opp for å redde sin beste venn. Men brukes også til å introdusere figuren, den andre og tredje boka går mer i detaljer om hvordan han forandres og hva han aldri vil kunne gjøre.
Hovedtema for hele trilogien er utrygghet. Han har nettopp blitt omvandlet til noe som få ville akseptert, og det faktum at han faktisk bare er et barn fører til at han vil få en mørkere og mer uvanlig måte å vokse opp på.


== Eksterne lenker ==
Vampire Blood
Cirque du Freak
Kvadraturen videregående skole

Kvadraturen videregående skole (tidligere Kvadraturen Skolesenter) holder til i Tollbodgaten 75 i Kristiansand (postnummer 4605).
Skolens historie startet i 1812 med etableringen av en søndagsskole for unge håndverkere. I dag er Kvadraturen videregående skole en stor kombinert videregående skole med omtrent 1100 elever som kan tilby et mangfold av utdanningstilbud innen yrkesfag og studiespesialiserende utdanningsløp.  
På yrkesfag har skolen mange ulike utdanningstilbud innen helse- og oppvekstfag, elektrofag samt teknologi- og industrifag. Her er hovedmodellen to år i skole og to år i lære. Utdanningsprogrammene fører frem til de sertifikater og fagbrev som kreves for å arbeide innenfor disse fagene, innen ett mangfold av yrker. Og for elever som ønsker å få generell studiekompetanse har skolen tilbud om påbygg.
Skolen tilbyr også studieforberedende med helse og studieforberedende med elektro for de som ønsker en praktisk ingeniørutdanning eller helsefaglig høyere utdanning. Det treårige løpet gir deg studiekompetanse til høyskole og universitet med fordypning i teknologifag eller helsefag. Opptak i VG1 sikrer 3-årig utdanning. Det er også mulig å gå idrettsfag som er en aktiv vei mot studiekompetanse.
Kvadraturen vgs tilbyr følgende utdanningsprogrammer, se under eller mer info på skolens hjemmeside her :
Elektrofag
Helse- og oppvekstfag
Hverdagslivstrening
Idrettsfag
Påbygging til studiekompetanse
Studieforberedende m/elektro
Studieforberedende m/helse
Teknologi- og industrifag


== Referanser ==


== Eksterne lenker ==
Skolens nettsted
Neseskylling

Neseskylling er en renselsesteknikk som har vært brukt av mennesker siden tidenes morgen. Neseskylling kan være nyttig i forbindelse med høysnue og forkjølelse.


== Bakgrunn ==
I løpet av en dag puster et menneske inn flere tusen liter luft gjennom nesen, og denne luften som pustes inn inneholder pollen, støvpartikler og andre urenheter. Nesen «renser» en del av disse partiklene slik at den ikke tas opp i kroppen, men dersom man puster gjennom munnen får man ikke samme renseeffekt. Støvpartiklene kan avleires i nesen og bihulene som skorper.


== Med neseskyller ==
På en del apotek og i helsekostforretninger selges neseskyllere, et tekannelignende redskap som ofte er laget av plast. Neseskylleren fylles med kroppsvarmt (lunkent) saltvann, cirka 1 g per 100 ml (1 dl). Deretter legges hodet på skakke, og neseskylleren settes mot det ene neseboret. Vannet helles varsomt gjennom nesen og løser da opp smuss, støv og skorper som så forsiktig kan blåses ut av brukeren i vasken eller et lommetørkle. Det opprinnelige produktet som introduserte metoden via apotekene i Norge heter «Nesehorn» (et varemerke).


== Uten neseskyller ==
Folkemedisinens måte å skylle nesen på, er å fylle den ene hånden med litt vann, legge hodet på skakke, og svært forsiktig «drikke» litt vann gjennom det ene neseboret, og så spytte det ut gjennom munnen. Sammen med vannet som kommer ut munnen vil det da komme en del temperert slim.


== I tradisjonell indisk medisin ==
I det indiske medisinsystemet ayurveda blir neseskylling sett på som grunnleggende hygiene. I yoga er neseskylling en av renselsesprosessene (Shatkarma).


== Se også ==
Pollenallergi
Krattbuemåler

Krattbuemåler (Macaria loricaria) er en sommerfugl i gruppen av de egentlige målere  (Geometridae). Hunnene hos denne arten har reduserte vinger og kan ikke fly. Arten finnes både i Europa, Asia og Nord-Amerika, men er bare funnet noen få steder på det indre Østlandet i Norge.


== Utseende ==
En middelsstor, slank, lyst gråbrun måler. Hannens vingespenn er 25 – 29 mm, hunnen har ganske korte vinger. Hannens forvinger har et avlangt, mørkt merke i midten, et mørkebrunt merke nær spissen og et bredt, rødbrunt tverrbånd nær ytterkanten. Bakvingene er bleke med et utydelig tverrbånd i midten. Hunnens vinger er tilspissede og betydelig kortere enn kroppen, med en mørk tverrstripe. Larven er gråbrun med fine lengdestriper.


== Levevis ==
Larvene lever på osp, selje og bjørk. Hannene flyr i juni – juli, mens hunnene bare kan krype omkring. Denne arten lever i nordlige (boreale) løv- og blandingsskoger.


== Utbredelse ==
Arten finnes fra det østlige Skandinavia østover til Stillehavet, og i Nord-Amerika fra Alaska østover til Newfoundland og sør til Colorado. I Norge er den bare funnet lengst i øst, i Hedmark (Hamar, Elverum og Trysil) og Oppland (Søndre Land).


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) østlig markmåler i Global Biodiversity Information Facility 
(no) østlig markmåler hos Artsdatabanken 
(sv) østlig markmåler hos Dyntaxa 
(en) østlig markmåler hos ITIS 
(en) Kategori:Macaria loricaria – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Grabbing

Grabbing er en oppgave veldig lik mudring. I stedet for sand og slam består massen som blir fjernet ifra havbunnen for det meste av stein som er sprengt løs ifra havbunnen.
Malnesfjorden

Malnesfjorden er en fjord nordøst i Bø kommune i Vesterålen. Innløpet ligger mellom Hovden i nordvest og Godvika i nordøst.


== Referanser ==
Richard Bergh (1858–1919)

Richard Bergh (født 28. desember 1858 i Stockholm, død 29. januar 1919) var en svensk kunstner, kunstredaktør og museumsbestyrer. Han var overintendant ved Nationalmuseum fra 1915, og var også sterkt engasjert i Konstnärsförbundet.
Bergh tilhørte, sammen med Karl Nordström och Nils Kreuger den estetiske retningen kjent som Varbergsskolan. Han var en av de ledende i generasjonen fra 1880-tallet som engasjerte seg i naturalismen og friluftsmaleriet, og gikk på 1890-tallet videre i en nasjonalromantisk retning. 
Mellom det viktigste i Berghs produksjon en rekke portretter, særlig av hans forlovede og hustru, av Hjalmar Branting, av Gustaf Fröding og av andre kunstnerkolleger. Senere beveget han seg i retning av mystiske og overnaturlige motiv. Blant hans kjente verk kan nevnes Efter avslutad seance, Riddaren och jungfrun, Nordisk sommarkväll och Waldemar Atterdags flotta seglande utanför Visby. 
Han bosatte seg i 1904 i Storängen, Nacka, der han fikk arkitekten Albin Brag til å tegne en villa. Villaen er utpreget nasjonalromantisk i stilen, med et romslig atelier. 


== Referanser ==


== Eksterne lenker ==
(en) Richard Bergh – kategori av bilder, video eller lyd på Commons 
Abrahamsbergsskolan om Richard Bergh
Moderna Museet om Prins Eugen og Richard Bergh
Vampyrkrig (trilogi)

Vampyrkrig (engelsk: Vampire War) (også kalt jegertrilogien) er den tredje trilogien i Sagaen om Darren Shan av Darren Shan. Den inneholder romanene Vampanjegere, Alliansenatten og Skjebnemorgen. I denne trilogien fortsetter krigen mellom vampyrene og vampanene. Herr Order skaper en gruppe «jegere» – Darren Shan, Herr Crepsley og en ny person «Vancha Marsj», en vampyrprins som bor i villmarken og følger de gamle og konservative «vampyrtradisjonene», han har en uvanlig rosafarget hud fordi han har fått mye sollys på kroppen. De har fire muligheter til å drepe Vampanlorden, ellers vil vampyrene bli utslettet. Men det er en grusom vridning på det hele, Vampanlorden og Darrens barndom har mye å gjøre med hverandre, Vampanlorden er Darrens tidligere bestevenn, Steve «Leopard» Leonard.
Team DSM (herrelag)

Team DSM er et profesjonelt sykkellag. Opprinnelig var det registrert i Nederland, men ble fra 2015-sesongen registrert som et tysk lag.
Laget fikk UCI WorldTour-status før 2013-sesongen. Som profesjonelt kontinentallag ble de i 2009 invitert til å delta i Tour de France, og i 2011 i Vuelta a España. I 2012 ble de invitert til både Tour de France og Vuelta a España. 


== 2023 ==


=== Ryttere ===


=== Seire ===


== Referanser ==


== Eksterne lenker ==
Offisielt nettsted 
(en) Team Sunweb – kategori av bilder, video eller lyd på Commons
Verdens største fersken

Verdens største fersken (engelsk originaltittel James and the Giant Peach) er en engelsk barnebok fra 1961 av Roald Dahl. Norsk oversettelse er av Axel S. Seeberg.
Den kom ut i USA i 1961 og i Storbritannia i 1966. Boka har kommet i flere opplag også på norsk, blant annet  i 1989, 1993 og 2004. 
Verdens største fersken ble opprinnelig illustrert av Nancy Ekholm Burkert, men har siden blitt utgitt med tegninger av blant andre Quentin Blake.
Filmatiseringen Verdens største fersken (1996) var en kombinasjon av real- og dokkefilm i regi av Henry Selick. Filmen har gått på kino i Norge, og blitt utgitt på VHS og DVD. En Blu-ray-versjon med norsk tekst kom i 2011.


== Handling ==
James Henry Trotter bor sammen med foreldrene sine i et hus ved sjøen. Men når han er fire år gammel, rømmer et neshorn fra en dyrehage og spiser opp begge foreldrene hans. James ender opp hos to grusomme tanter, Spiker og Sponge. Men i stedet for å ta vare på ham, behandler de ham dårlig, gir ham feil mat, og tvinger ham til å sove på gulvet.
Etter å ha bodd hos tantene sine i tre år, møter James en mystisk mann som gir ham en pose magiske krystaller, og instruerer James om å bruke dem i en drikk som vil endre livet hans til det bedre. Men når han kommer hjem, snubler James og mister alle krystallene. Et fersken-tre i nærheten produserer deretter en enkelt fersken som snart vokser til å bli like stort som et hus. Spiker og Sponge bygger et gjerde rundt huset, og tjener penger ved å selge billetter til turister. James blir låst inne i huset, og kan bare se på fersken-treet gjennom vinduet på soverommet hans.
Etter at alle turistene har gått sin vei, får James i oppdrag å rydde og ta ut søppel. Han oppdager en tunnel i en fersken. Han møter blant annet et tusenbein, frøken edderkopp, en gammel grønn gresshoppe, meitemark, en marihøne, en silkeorm og flere andre skapninger som umiddelbart blir vennene hans. Dagen etter kuttes stammen av fersken-treet, og får den til å rulle bort og knuse tantene til James. Den ruller videre mot en sjø, og blir omgitt av glupske hai.
Portvenen

Portvenen, portåren eller vena porta er en vene i bukhulen. Den fører blod og næringsstoffer fra tarmen og milten til leveren. I leveren blir giftige stoffer blodet måtte ha tatt opp fra tarmen brutt ned, og overskytende næring konvertert til produkter for lagring. Portåren er derved helt vesentlig for at det kjemiske miljøet i blodet opprettholdes. Venen dannes av årer fra fordøyelsessystemet og milten som løper sammen. Høyt blodtrykk i portvenen kan blant annet føre til skrumplever. 
Portvenen er ca åtte centimeter lang hos voksne. Den ligger i øvre høyre kvadrant av bukhulen. Den starter bak halsen på bukspyttkjertelen og går til leveren, hvor den deler seg og fordeles til alle deler av leveren. Slik blir den en av de to kildene som skaffer blod til leveren. Portåren er det eneste stedet i kroppen der en vene greiner ut.
Foruten skrumplever kan sykdommer i portvenen føre til ascites (unormal væskesamling i bukhulen), Caput medusae og flere andre sykdommer. 
Portåren finnes hos alle virveldyr og hos lansettfisker. Sekkdyr har et åpent sirkulasjonssystem, og mangler en tydelig portåre.
Falafel

Falafel (arabisk:فلافل falaafil , (hebraisk: פָלָאפֶל ), i Egypt og Sudan også kjent som ta'meya, (arabisk طعمية), er stekte kuler eller postei laget av krydrede favabønner og/eller kikerter. Falafel er en populær form for hurtigmat i Midtøsten, der det også blir servert som meze (tapas / fingermat).
«Falafel» er flertallsformen av det arabiske ordet فلفل (filfil), som betyr «pepper».


== Eksterne lenker ==
(en) Falafel – kategori av bilder, video eller lyd på Commons
Fylkesvei 2380

Fylkesvei 2380 går mellom Eina og Einavoll i Vestre Toten kommune.
Frem til 2019 hadde veien betegnelsen fylkesvei 117 (Oppland).


== Kommuner og knutepunkter ==

 Vestre Toten
Einastranda 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2380
(no) Statens vegvesen – trafikkmeldinger
Olav Ulleren

Olav Ulleren (født 7. oktober 1954) er utdannet veterinær og har blant annet vært ordfører i Tinn kommune i perioden 1994 til 1999. Han representerte Senterpartiet, og var medlem i partiets sentralstyre fra 1991 til 2001. Fra 1999 var han statssekretær i Kommunal- og regionaldepartementet fram til regjeringen Bondevik I gikk av 17. mars 2000. Han var i perioden 2000 til 2002 administrerende direktør i Forskningsparken i Ås (Bioparken AS)
Han var fra 2002 til og med februar 2009 administrerende direktør i KS.
Olav Ulleren ble 12. desember 2008 utnevnt til departementsråd i Landbruks- og matdepartementet., en stilling han hadde til 2011. Han var deretter administrerende direktør i LHL-klinikkene AS som består av Landsforeningen for hjerte- og lungesykes klinikker og rehabiliteringsinstitusjoner som Feiringklinikken, Glittreklinikken, Røros Rehabilitering, Skibotn Rehabilitering, Krokeide Rehabilitering og Nærland Rehabilitering.  
1. oktober 2016 tiltrådte Ulleren som generalsekretær i arbeidstakerorganisasjonen Akademikerne. Medlemmene er yrkesorganisasjoner for folk med utdanning fra universitet eller vitenskapelig høyskole. Akademikerne består av 13 foreninger og disse har i alt ca 200 000 medlemmer. 


== Referanser ==


== Eksterne lenker ==
(no) Olav Ulleren hos Norsk senter for forskningsdata
Polarbröd

Polarbröd AB er et familieeid bakeri i Norrland i Sverige. Selskapet ble grunnlagt i 1972 og er nå Sveriges tredje største produsent av matbrød, med ca. 400 ansatte. I 2006 omsatte selskapet for 623 millioner svenske kroner og bakte ca. 35 000 tonn brød på de tre Polarbakeriene i Älvsbyn, Bredbyn og Omne.
Natt til 24. august 2020 oppsto det en brann i bakeriet i Älvsbyn, med det resultat at fabrikken brant ned.


== Referanser ==


== Eksterne lenker ==
Polarbröd
Fylkesvei 2372

Fylkesvei 2372 går mellom Fiskevoll og Lier i Vestre Toten kommune.
Frem til 2019 hadde veien betegnelsen fylkesvei 112 (Oppland).


== Kommuner og knutepunkter ==

 Vestre TotenSivesindhøgda 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2372
(no) Statens vegvesen – trafikkmeldinger
Klaus Tafelmeier

Klaus Tafelmeier (født 12. april 1958 i Singen) var en tysk spydkaster som representerte Bayer 04 Leverkusen.
I september 1985 kastet Tafelmeier 85,74 under et stevne i Como, og satte med dette den første offisielle verdensrekorden med den nye spydtypen. Rekorden stod til mai 1987, da Jan Železný kastet 87,66. Tafelmeier presterte karrierens lengste kast på 86,64 under et stevne i Gelsenkirchen. Dette plasserer ham på en femteplass blant tyske spydkastere med den nye spydtypen bak Raymond Hecht, Boris Henry, Peter Blank og Peter Esenwein.


== Eksterne lenker ==
(de) Klaus Tafelmeier – Munzinger Sportsarchiv 
(en) Klaus Tafelmeier – Olympedia 
(en) Klaus Tafelmeier – Sports-Reference (OL-resultater – arkivert) 
(en) Klaus Tafelmeier – World Athletics 
(en) Klaus Tafelmeier – Track and Field Statistics
Peter Blank

Peter Blank (født 10. april 1962 i Frankfurt am Main) er en tysk spydkaster. I hans tidlige karriere var han en tikjemper.
Hans personlige bestenotering er 88,71 m, oppnådd i juni 2001 under et stevne i Stuttgart. Dette plasserer ham på en tredjeplass blant tyske spydkastere (med ny spydtype) kun bak Raymond Hecht og Boris Henry.


== Meritter ==
EM 1994 Kvalifiserte seg ikke til finalen i spydkast (74,88)


== Referanser ==


== Eksterne lenker ==
(en) Peter Blank – Olympedia 
(en) Peter Blank – Sports-Reference (OL-resultater – arkivert) 
(en) Peter Blank – World Athletics 
(en) Peter Blank – Track and Field Statistics
Fylkesvei 2382

Fylkesvei 2382 går mellom Gotterud og Reinsvoll i Vestre Toten kommune.
Frem til 2019 hadde veien betegnelsen fylkesvei 123 (Oppland).


== Kommuner og knutepunkter ==

 Vestre TotenMidtåsen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2382
(no) Statens vegvesen – trafikkmeldinger
Peter Esenwein

Peter Esenwein (født 7. desember 1967 i Göppingen) er en tysk spydkaster. I OL 2004 ble han slått ut i den første runden av spydkonkurransen.
Han ble nummer seks i EM 2006 og nummer tre i verdensfinalen samme år. Esenweins personlige rekord er på 87,20 m, oppnådd i mai 2004 i Rehlingen. Dette plasserer ham på fjerdeplass blant tyske spydkastere med den nye spydtypen, bak Raymond Hecht, Boris Henry og Peter Blank.


== Referanser ==


== Eksterne lenker ==
(en) Peter Esenwein – Olympedia 
(en) Peter Esenwein – Sports-Reference (OL-resultater – arkivert) 
(en) Peter Esenwein – World Athletics 
(en) Peter Esenwein – Track and Field Statistics
Pasientorganisasjon

Pasientforening eller pasientorganisasjon er en interesseorganisasjon for pasienter og en sammenslutning av personer med felles interesse som følge av en sykdom som vedkommende har. Mens det få ti-år tilbake var få slike organisasjoner i Norge, hvorav en av de mest kjente var Blindeforbundet, er det i dag et ganske stort antall slike foreninger. Det er nesten en for hver diagnose av alvorlige eller kroniske sykdommer. Organisasjonene arbeider uten unntak for å bedre pasientene eller de rammedes situasjon på alle områder i samfunnet.
Flere av de norske pasientorganisasjonene er tilknyttet nordiske, europeiske eller andre internasjonale søsterorganisasjoner.
Norsk Pasientforening (NP) er et frittstående pasienthjelpkontor som drives med bevilgninger fra Stortinget. Kontoret for pasienthjelp ble opprettet i 1985 og gir hjelp og råd til pasienter og pårørende fra hele landet og alle deler av helsevesenet.
Mange pasientforeninger er sykdomsspesifikke, slik som Kræftens Bekæmpelse eller Hjerteforeningen. Flere pasientforeninger er samlet i paraplyorganisasjonen Danske Patienter. Der finnes også en enkelt pasientforening som ikke ivaretar en bestemt diagnose, nemlig Patientforeningen.Pasientforeningene har de ofte til formål å ivareta pasientenes interesse med hensyn til det politiske system samt å opplyse og bidra til forskning innenfor sykdommen. I helsepolitikk er pasientforeninger er høringsinstanser både på egen hånd og som del av fellesorganisasjoner (som Norges Handikapforbund). De driver lobbyvirksomhet for å helsevesenets og NAVs. Pasientforeninger arrangerer også sosiale treff og organiserer treningsgrupper. Dessuten driver de Informasjonsarbeid for pasienter og lager lager brosjyrer i samarbeid med leger og eksperter som  deles gratis ut til pasienter i helsevesenet. For eksempel lager Landsforeningen for hjerte- og lungesyke de fleste brosjyrer om hjertesykdom som leger deler ut.


== Liste over pasientorganisasjoner i Norge ==
Listen er ufullstendig
A

ADHD Norge
Anonyme Alkoholikere
Anonyme Narkomane
AutismeforeningenD

Dysleksiforbundet i NorgeF

Foreningen for brystkreftopererte
Foreningen for hjertesyke barn
Foreningen Kostreform ved overvekt og sukkersykdommer
Foreningen for multippel sklerose
Foreningen for Muskelsyke
Foreningen for Transpersoner Norge
Funksjonshemmedes FellesorganisasjonH

Hørselshemmedes landsforbund
Harry Benjamin ressurssenterL

LHL  (tidligere Landsforeningen for hjerte- og lungesyke)
Landsforeningen for Huntington sykdom
Landsforeningen for trafikkskaddeM

Mental Helse Norge
ME-foreningenN

Norges Astma- og Allergiforbund
Norges Blindeforbund
Norges Diabetesforbund
Norges Døveforbund
Norges Fibromyalgi Forbund
Norges Handikapforbund
Norges ME-forening
Norges Whiplash Forbund
Norsk Epilepsiforbund
Norsk forening for fertilitet og barnløshet
Norsk Forening for Stomi- og Reservoaropererte
Norsk Psoriasisforbund
Norsk RevmatikerforbundP

Prostatakreftforeningen (PROFO)S

Støtteforeningen for Kreftsyke BarnU

Unge funksjonshemmede


== Referanser ==


== Eksterne lenker ==
Legeforeningens liste over pasientforeninger, alfabetisert etter sykdom